Suchinthana/ta-wikipedia huggingface dataset:
சுமன் ரங்கநாதன்

சுமன் ரங்கநாதன் அல்லது ரங்கநாத்,  இந்தியாவின் கர்நாடகாவைச் சேர்ந்த விளம்பர நடிகையும், திரைப்பட நடிகையுமாவார். கன்னடம், பெங்காலி, தமிழ், தெலுங்கு, மலையாளம் மற்றும் ஹிந்தி திரைப்படங்களில் சுமன் நடித்து வருகிறார்.

தனிப்பட்ட வாழ்க்கை 
சுமன் ரங்கநாதன்,ஜூலை 26, 1974 ம் ஆண்டில் இந்தியாவின் கர்நாடக மாநிலம் தும்கூரில் பிறந்துள்ளார்.

சித்லிங்கு (2012), ஆகாஸ் (2000) மற்றும் இஷ்க் கயாமத் (2004) ஆகிய படங்களில் நடித்ததற்காக அறியப்பட்ட இவர், இந்திய திரைப்பட தயாரிப்பாளரான பன்டி வாலியாவை 2006 ம் ஆண்டு இறுதியில் திருமணம் செய்தார். ஆனால் எட்டே மாதங்களில் இவர்களது திருமணம் முடிவுபெற்றது. பின்னர் 3 ஜூன் 2019 அன்று கர்நாடகாவின் கொடுகு மாவட்டத்தைச் சேர்ந்த தொழிலதிபரான சாஜன் சின்னப்பாவை மணந்துள்ளார்.

திரைப்படத்துறை 
கன்னட நடிகரான, சங்கர் நாக் உடன் இணைந்து சிபிஐ ஷங்கர் (1989) என்ற கன்னடத் திரைப்படத்தில் முதன்முறையாக நடிகையாக அறிமுகமான இவர், அந்தப் படத்தின் வெற்றிக்குப் பிறகு, பாலா ஹோம்பலே (1989), டாக்டர் கிருஷ்ணா (1989) சாந்தா சிசுனாலா ஷரீஃபா (1990) மற்றும் நம்மூரா ஹம்மேரா (1990) என பல்வேறு வெற்றிப்படங்களில் நடித்துள்ளார்.

1990 ஆம் ஆண்டு புது பாட்டு என்ற தமிழ்த் திரைப்படத்தின் மூலம் தமிழிலும் அறிமுகமானார்.  தொடர்ந்து, பெரும்புள்ளி (1991), மாநகர காவல் (1991), குறும்புக்காரன் (1991), உன்னை வாழ்த்தி பாடுகிறேன் (1992), மேட்டுப்பட்டி மிராசு (1994) மற்றும் முதல் உதயம் (1995) போன்ற பல்வேறு தமிழ் படங்களில் நடித்துள்ளார்.

பாரேப் என்ற 1996 ம் ஆண்டு வெளியான இந்தித் திரைப்படத்தின் மூலம் அங்கு அறிமுகமானார்.சட்டவிரோத நுழைவு என்ற பெயரில் 1992 ம் ஆண்டில் ஆங்கிலத்தில் வெளியான திரைப்படத்தின் தழுவலாகும். 1999 ம் ஆண்டில் வெளியான ஆ அப் லாட் சாலனில் இந்திய-அமெரிக்க சமூகவாதியாக நடித்துள்ளார்.

மிஸ்டர் இந்தியா வேர்ல்ட் 2007க்கான நடுவர்கள் குழுவில் ரங்கநாத்தும் இருந்துள்ளார்.. இவர் கலர்ஸ் கன்னடத்தில் ஒளிபரப்பாகும் கன்னட யதார்த்த நிகழ்ச்சியான தகதிமிதாவின் நடுவராக இருந்துள்ளார்.

முழு மூச்சாக கன்னட படங்களில் மட்டுமே நடிக்கத்தொடங்கிய சுமன், ஏறக்குறைய பதினெட்டு ஆண்டுகளுக்கு பின்னர் கடுமையான பத்திரிகையாளர் வேடத்தில், நடிகர் அஜித்குமார் நடித்த, ஆரம்பம் (2013).

திரைப்படத்தில் மீண்டும் நடித்துள்ளார்.

பல வெற்றிகரமான படங்களில் நடித்துள்ள சுமன், நீர்நிலை (2016) மற்றும் கவனுதாரி (2019) போன்ற பல திரைப்படங்களின் வெற்றிக்கு காரணமாகவும் இருந்துள்ளார்.

திரைப்படவியல்

மேற்கோள்கள் 

Articles with hCards
மலையாளத் திரைப்பட நடிகைகள்
தமிழ்த் திரைப்பட நடிகைகள்
இந்தித் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
தமிழ் நடிகைகள்
கன்னடத் திரைப்பட நடிகைகள்
வாழும் நபர்கள்
இந்தியப் பெண் நடனக்கலைஞர்களின் பட்டியல்

Articles with hCards
இந்தியாவைச் சேர்ந்த அல்லது நவீன அல்லது பாரம்பரிய இந்திய நடனத்தில் தலைசிறந்த நடனக் கலைஞர்களில் குறிப்பிடத்தக்க சாதனைகளையும், பிரபல்யத்தையும் கொண்ட பெண்களின் பட்டியலே இந்த இந்தியப் பெண் நடனக்கலைஞர்களின் பட்டியலாகும். நடனத்தில் ஈடுபாடு இல்லாத பெண்களை எடுத்துக்காட்டாக பல இந்தி நடிகைகள் இங்கு பட்டியலிடப்படவில்லை

நடன இயக்குநர்கள் 
 

 ருக்மிணி தேவி அருண்டேல்
 சரோஜ் கான்
 சித்ரா விஸ்வேஸ்வரன்
 ஓபாலி ஓபராஜிதா
 ஃபராஹ் கான்
 வைபவி மெர்ச்சண்ட்
 கலா
 கீதா கபூர்
 பிருந்தா
 போனி வர்மா
 கௌரி ஜாக்
 சந்திரலேகா
 சவிதா சாஸ்திரி

நடனக் கலைஞர்கள் 

 ஜெய்ஸ்ரீ துடி
 அலர்மேல் வள்ளி
 அனிலா சுந்தர்
 பைசாலி மொஹந்தி
 பாலசரஸ்வதி டி
 பானுப்ரியா
 தீப்தி ஓம்செரி பல்லா
 ஈஷா தியோல்
 கௌஹர் ஜான்
 ஹேம மாலினி
 ஜுக்னு இஷ்கி
 கலாமண்டலம் கல்யாணிகுட்டி அம்மா
 குமாரி கமலா
 கனக் ரெலே
 கஸ்தூரி பட்டனாய்க்
 லீலா சாம்சன்
 மாதவி முத்கல்
 மல்லிகா சாராபாய்
 மம்தா சங்கர்
 மணிஷா குல்யாணி
 மஞ்சு பார்கவி
 மஞ்சு வாரியர்
 மேதா யோத்
 மீனாக்‌ஷி சேஷாத்ரி
 மீனாட்சி சீனிவாசன்
 மிருணாளினி சாராபாய்
 மல்லிகா சாராபாய்
 முக்தி மோகன்
 முமைத் கான்
 முருகசங்கரி லியோ
 மைதிலி குமார்
 மைதிலி பிரகாஷ்
 ஓபாலி ஓபராஜிதா
 பத்மா சுப்ரமணியம்
 பத்மினி
 பாலி சந்திரா
 பிராச்சி ஷா
 பிரேரண தேஷ்பாண்டே
 புரோதிமா பேடி
 இராஜி நாராயண்
 ரேகா ராஜு
 ருக்மிணி தேவி அருண்டேல்
 சஞ்சுக்தா பனிகிரகி
 சரோஜா வைத்தியநாதன்
 சாசுவதி சென்
 சவிதா சாஸ்திரி
 சக்தி மோகன்
 சாரதா சீனிவாசன்
 சர்மிளா பிஸ்வாஸ்
 சாசி சங்க்லா
 சோபனா சந்திரகுமார்
 சோபா நாயுடு
 ஷோவான நாராயண்
 சுமிதா இராஜன்
 சினேகா கபூர்
 சோனல் மான்சிங்
 ஸ்ரீலட்சுமி கோவர்தனன்
 சுதா சந்திரன்
 சுஜாதா மொஹாபத்ரா
 சுனந்தா நாயர்
 சுவாதி பீஸ்
 தனுசிறீ சங்கர்
 நோரா பதேகீ
 வசுந்தரா தொரைசாமி
 விபா தாதீச்
 விஜி பிரகாஷ்
 வைஜெயந்திமாலா
 யாமினி ரெட்டி
 ஷைலஜா மகாதேவன்

மேற்கோள்கள் 
 

இந்தியப் பெண் நடனக் கலைஞர்கள்
கலை தொடர்பான பட்டியல்கள்
ஜாய் கிரிசில்டா

ஜாய் கிரிசில்டாஇந்தியாவின் தமிழ்நாட்டைச் சேர்ந்த ஆடை வடிவமைப்பாளரும், தமிழ்த்திரைப்பட துறையில் ஆடை சம்பந்தப்பட்ட சேவைகளை வழங்கி வரும் தொழிலதிபருமாவார். 2018 ம் ஆண்டில் இயக்குநர் ஜேஜே ஃப்ரெட்ரிக் என்பவரை மணந்துள்ளார்

தொழில் 
ஜாய், தனது ஆரம்ப வாழ்க்கையை விஜய் தொலைக்காட்சியில் பயிற்சிபெறும்  உதவி இயக்குனராக ஆரம்பித்துள்ளார். 2014 ம் ஆண்டில் அவரது சொந்த தயாரிப்புகளை  "சிக்னேச்சர்" என்ற இந்திய ஆடை வடிவமைப்பு அடையாளத்துடன் வழங்கத்தொடங்கினார். 2015 ம் ஆண்டில் வெளியான ராஜதந்திரம் என்ற தமிழ் படத்தில் ஆடை வடிவமைப்பாளராக முதன்முதலாக அறிமுகமாயுள்ளார். ஜில்லா படத்துக்கான ஆடைகளை வடிவமைத்ததற்காக அவர் மிகவும் பிரபலமானார்.

திரைப்படவியல் 
 ஜில்லா (2014)
 ராஜதந்திரம் (2015)
 டார்லிங் (2015)
 ரெக்கா (2016)
 மிருதன் (2016)
 வேலைனு வந்துட்டா வெள்ளைக்காரன் (2016)
 ஹர ஹர மஹாதேவகி (2017)
 வேலைக்காரன் (2017)
 புரூஸ் லீ (2017)
 சிலுக்குவருபட்டி சிங்கம் (2018)
 உள்குத்து (2017)
 எனக்கு இன்னொரு பேர் இருக்கு (2016)
 கதா நாயகன் (2017)
 ரிச்சி (2016)
 கனிதன் (2016)

மேற்கோள்கள் 

இந்தியப் பெண் அலங்கார வடிவமைப்பாளர்கள்
வாழும் நபர்கள்
Articles with hCards
சீத்தாப்பழக் குடும்பம்

சீத்தாப்பழக் குடும்பம்   (Annonaceae) என்பது மரங்கள், புதர்கள், அல்லது அரிதாக மரமயவேறிகள்  கொண்ட பூக்கும் தாவரக் குடும்பமாகும். இது பொதுவாக அன்னோனேசியே  அல்லது சோர்சாப் குடும்பம் என்று அழைக்கப்படுகிறது. இதில் ஏற்றுக்கொள்ளப்பட்ட 108  பேரினங்கள் மற்றும் சுமார் 2400 அறியப்பட்ட இனங்கள்  கொண்டதாக  மாக்னோலியால்ஸில் உள்ள மிகப்பெரிய குடும்பமாக உள்ளது. இதில் பல பேரினங்கள்  குறிப்பாக அனோனா, அனோனிடியம், அசிமினா, ரோலினியா, உவேரியா போன்றவை உண்ணத்தக்க பழங்கள் விளைவதாக உள்ளன. அதன் மாதிரி பேரினம் அன்னோனா ஆகும். இந்தக் குடும்பத்தைச் சேர்ந்த தாவரங்கள் வெப்பமண்டலத்தில் பெருமளவில் உள்ளன. மிதவெப்பமண்டலப் பகுதிகளில் சில இனங்கள் காணப்படுகின்றன. சுமார் 900 இனங்கள் நியோட்ரோபிகல் பிராந்தியத்திலும் 450 ஆப்ரோட்ரோபிகல் பிராந்தியத்திலும், மீதமுள்ளவை இந்தோமாலயன் பிராந்தியத்திலும் காணப்படுகின்றன. பழத்துக்காகவும், வாசனைப் பொருள்களுக்காகவும், அழகுக்காகவும் சில வகைகள் பயிர் செய்யப்படுகின்றன.

விளக்கம் 

இதன் இனங்கள் பெரும்பாலும் வெப்பமண்டலத்தில் காணப்படுகின்றன. சில நடுத்தர அட்சரேகை பகுதியில், இலையுதிர் அல்லது மாறாப் பசுமை இரட்டை விதையிலையுள்ள மரங்கள் மற்றும் புதர்கள், சில மரமயவேறிகளாக நறுமண பட்டை, இலைகள், பூக்கள் போன்றவற்றைக் கொண்டவையாக உள்ளன.

இக்குடும்பத் தாவரங்ளில் உள்ள இலைகள் மாறொழுங்கின, தனி, முழு வடிவின இலையடிச் செதிலில்லாதவை  பூக்கள் பெரும்பாலும் இரு பால் உள்ளவை. இதழ்கள் வட்டத்திற்கு மூன்றாக இருக்கும். புல்லி மூன்று. அல்லி பெரும்பாலும் ஆறு ; இரண்டு வட்டமாக அமைந்திருக்கும். இதழ்கள் சற்றுத் சற்றுத்தடித்தவை. பசுமை அல்லது பழுப்பு நிறமுள்ளவை. பகட்டாக இருப்பதில்லை. மகரந்தக் கேசரங்கள் பல. கேசரத் தாள் சிறியது. மகரந்தப் பையில் அறைகளைச் சேர்க்கும் இணைப்பு அறைகளுக்கு மேலே நீண்டு வளர்ந்திருக்கும். சூலகத்தில் பல சூலிலைகள் உண்டு.

குறிப்புகள் 

மருத்துவத் தாவரங்கள்
நீலகிரி உயிர்க்கோளக் காப்பகக் குடும்பங்கள்
பூஜா ஜோசி

பூஜா ஜோசி (Puja Joshi)(பிறப்பு-28 சூன் 1992) என்பவர் இந்தியத் தொலைக்காட்சி நடிகை ஆவார். இவர் கலர்ஸ் குசராத்தி  தொலைக்காட்சியில் ஒளிபரப்பப்பட்ட குடும்ப நகைச்சுவை தொடரான சேயில் சாரு சாசுதிரி என்ற வேடத்தில் நடித்தற்காக நன்கு அறியப்படுகிறார். குங்கும் நா பக்லா பத்யா என்ற கலர்ஸ் குஜராத்தி அலைவரிசை தொடர் நிகழ்ச்சியில் குங்குமமாக நடித்ததற்காக ஜோசி மிகவும் பிரபலமானவர்.

பூஜா, ஸ்டார் பாரதில் கால் பைரவ் ரஹஸ்யா, சேனல் விஇன் தி பட்டி ப்ராஜெக்ட் போன்ற பல இந்தி தொலைக்காட்சி நிகழ்ச்சிகளையும், மானவ் கோஹில், கார்கி பட்டேல் போன்ற தொலைக்காட்சி நட்சத்திரங்களுடன் இணைந்து நடித்துள்ளார். சோனி பல் மற்றும் ஸ்டார் மூவிஸ் இந்தியாவின் விளம்பரத்திலும் இவர் இடம்பெற்றுள்ளார்.

ஆரம்ப வாழ்க்கை மற்றும் கல்வி 
பூஜா ஜோசி மும்பையில் பிறந்து வளர்ந்தவர். இவர் பாதுகாப்புப் படையில் பணியாற்றியவர்களின் பின்னணியினை கொண்ட குடும்பத்திலிருந்து வந்தவர். இவரது தந்தை இந்திய வான்படையில் பணியாற்றினார். மும்பை மிதிபாய் கல்லூரியில் உயிர்த்தொழில்நுட்பவியல் பட்டப்படிப்பை முடித்துள்ளார் பூஜா.

தொலைக்காட்சி

திரைப்படவியல்

வலைத் தொடர்

இசை கானொளி

விருதுகள் மற்றும் பரிந்துரைகள் 
விருதுகள் மற்றும் பரிந்துரைகளில் பின்வருவன அடங்கும்:

மேற்கோள்கள் 

1992 பிறப்புகள்
இந்திய தொலைக்காட்சி நடிகைகள்
வாழும் நபர்கள்
சிறீ இலட்சுமி

சிறீ இலட்சுமி (Sri Lakshmi ) என்பவர் தெலுங்கு திரைப்படங்களில் நகைச்சுவை பாத்திரங்களுக்குப் பெயர் பெற்ற இந்திய நடிகை ஆவார். இவர் தமிழ்ப் படங்களிலும் நடித்துள்ளார். இவர் 500 படங்களுக்கு மேல் நடித்துள்ளார். இதன் பின்னர் தனது கவனத்தைத் தொலைக்காட்சி தொடர்களில் திருப்பினார். சிறந்த பெண் நகைச்சுவை நடிகருக்கான நான்கு நந்தி விருதுகளை இலட்சுமி பெற்றுள்ளார்.

ஆரம்ப கால வாழ்க்கை 
இலட்சுமி ஆந்திரப் பிர்தாசத்தின் கிழக்கு கோதாவரி மாவட்டத்தில் உள்ள ராஜமுந்திரி தெலுங்கு குடும்பத்தில் சென்னையில் பிறந்து வளர்ந்தார். இவரது தந்தை அமர்நாத் மற்றும் சகோதரர் ராஜேஷ் நடிகர்கள் ஆவார். ராஜேஷின் மகள் நடிகை ஐஸ்வர்யா ஆவார்.

தொழில் 
அனுபவம் வாய்ந்த தெலுங்கு நடிகர்/தயாரிப்பாளர்  அமர்நாத்தின் மகள் சிறீ இலட்சுமி. இவர் தனது தந்தைக்கு உடல் நலக்குறைவு ஏற்பட்டதையடுத்து, தனது குடும்பத்தை ஆதரிப்பதற்காகத் திரையுலகில் நுழைந்தார். ஆரம்பத்தில், இவர் சிறிய மற்றும் குறிப்பிடத்தக்கக் கதாபாத்திரங்களைச் செய்தார். நகைச்சுவை வேடங்களில் இவரின் திறமையினைக் கண்ட இயக்குநர் ஜான்டியாலா இவருக்கு ரெண்டு ஜெல சீதாவில் ஒரு சிறிய வேடத்தினை வழங்கினார். இது இவரது வாழ்க்கையை மாற்றியது. தெலுங்கு திரையுலகில் பிரபல இயக்குநர் ஜண்ட்யாலாவின் நகைச்சுவை படங்களில் நடித்தார். இவர் கே. விசுவநாத்தின் படங்களில் நகைச்சுவை வேடங்களிலும் நடித்துள்ளார். தமிழ், கன்னடம் உள்ளிட்ட 500க்கும் மேற்பட்ட படங்களில் நடித்துள்ளார். பின்னர் தொலைக்காட்சி நாடகங்களுக்குத் திரும்பினார். இவர் பொதுவாக ஒரேமாதிரியான நகைச்சுவை வேடங்களில் நடித்து வருகின்றார்.

மேற்கோள்கள் 

தெலுங்குத் திரைப்பட நடிகைகள்
வாழும் நபர்கள்
இந்திய தொலைக்காட்சி நடிகைகள்
ஆன் ஸ்காட் (பிரித்தானிய எழுத்தாளர்)

ஆன் ஸ்காட் (பிறப்பு 1950) ஒரு பிரித்தானிய பெண்ணிய எழுத்தாளர் ஆவார். இவர்,  லண்டனில் ஒரு அமெரிக்க தந்தைக்கும்  பிரித்தானிய தாய்க்கும் மகளாகப் பிறந்தார்.

கல்வி மற்றும் தொழில் 
இவர் கேம்பிரிட்ஜில் உள்ள கிர்டன் கல்லூரியில் படித்தார் மற்றும் ஷ்ரைனரில் பணிபுரிவதற்கு முன்பு ஸ்பேர் ரிப்  பத்திரிகையின் செய்தி ஆசிரியராக இருந்தார். பின்னர் இவர் லண்டன் பல்கலைக்கழகத்தில் மனோ பகுப்பாய்வு கற்பித்தார். மேலும் பெண்ணிய விமர்சனம் மற்றும் வரலாற்றுப் பட்டறை இதழில் வெளியிட்டார். இவர் ரூத் பர்ஸ்டுடன் பணிபுரிந்தார், அவருடன் இணைந்து 1980 ஆம் ஆண்டு ஆலிவ் ரைனர் பற்றிய புத்தகத்தை ஆலிவ் 
கிரினர் என்ற தலைப்பில் எழுதினார். இது, டியூட்ச் பதிப்பகத்தின் மூலமாக  வெளியிடப்பட்டது. (Deutsch, )

இவர் 1989 இல் அமெரிக்காவிற்குச் செல்லும் வரை பிரீ அசோசியேஷன் புக்ஸ் என்ற நிறுவனத்தில் பணியாற்றினார்.

சான்றுகள் 

வாழும் நபர்கள்
1950 பிறப்புகள்
பிரித்தானிய அறிபுனை எழுத்தாளர்கள்
நம்ரதா சிரோத்கர்

நம்ரதா சிரோத்கர் (Namrata Shirodkar)(பிறப்பு: சனவரி 22, 1972) என்பவர் முன்னாள் இந்திய நடிகை மற்றும் வடிவழகி ஆவார். இவர் 1993-ல் பெமினா மிஸ் இந்தியா பட்டத்தை வென்றார்.

கச்சே தாகே (1999), எழுபுன்னா தரகன் (1999), வாஸ்தவ்: தி ரியாலிட்டி (1999) மற்றும் புகார் (2000) போன்ற படங்களில் நடித்ததற்காக இவர் மிகவும் பிரபலமானவர். இதற்காக இவர் பன்னாட்டு இந்தியத் திரைப்பட நிறுவன சிறந்த துணை நடிகை விருதுக்குப் பரிந்துரைக்கப்பட்டார். அஸ்தித்வா (2000), தில் வில் பியார் வியார் (2002), எல். ஓ. சி. கார்கில் (2003), மற்றும் அண்ட் ப்ரெஜுடிஸ் (2004), இது வெளிநாடுகளில் குறிப்பாக ஐக்கிய இராச்சியத்தில் வெற்றிகரமாக ஓடியது. இவர் 2005-ல் தெலுங்கு நடிகர் மகேஷ் பாபுவை மணந்தார்.

இளமை 
நம்ரதா சிரோத்கர் 22 சனவரி 1972 அன்று கோவா வம்சாவளியைச் சேர்ந்த மகாராட்டிர குடும்பத்தில் பிறந்தார். இவர் நடிகை சில்பா சிரோத்கரின் மூத்த சகோதரி மற்றும் பிரம்மச்சாரி (1938) படத்தில் நடித்த பிரபலமான மராத்தி நடிகை மீனாட்சி சிரோத்கரின் பேத்தி ஆவார்.

வடிவழகி தொழில் 
சிரோத்கர் ஒரு வடிவழகியாக பணிபுரிந்தார். மேலும் 1993-ல் இந்திய அழகிப் பட்டம் பெற்றார். பிரபஞ்ச அழகிப் போட்டியில் இந்தியாவைப் பிரதிநிதித்துவப்படுத்தி ஆறாவது இடத்தைப் பிடித்தார். அதே ஆண்டு, இவர் ஆசியா பசிபிக் அழகிப் போட்டியில் இந்தியாவைப் பிரதிநிதித்துவப்படுத்தினார். இப்போட்டியில் இரண்டாமிடம் பெற்றார்.

நடிப்பு வாழ்க்கை 
நம்ரதா 1977ஆம் ஆண்டு ஷீரடி கே சாய் பாபா திரைப்படத்தில் சத்ருகன் சின்காவுடன் குழந்தை நட்சத்திரமாக ஒரு சிறிய பாத்திரத்தில் தோன்றினார்.

சிரோத்கரின் முதல் படம் புரப் கி லைலா பச்சிம் கி சாய்லாவாக இருந்தது. இதில் அக்சஷய் குமார் மற்றும் சுனில் செட்டி ஆகியோர் முன்னணியிலிருந்தனர். இப்படத்திற்கு நதீம் சரவன் இசையமைத்தார். இந்தப் படம் வெளியாகவே இல்லை. இவரது ஓய்வுக்குப் பிறகு திரைப்படம் முடிக்கப்பட்டது. இப்படத்தின் பெயர் ஹலோ இந்தியா என மாற்றப்பட்டது. ஆனால் இதுவும் இன்னும் வெளியீட்டிற்காகக் காத்திருக்கிறது. சிரோத்கர் சல்மான் கான் மற்றும் டுவிங்கிள் கன்னாவுடன் ஜப் பியார் கிசிஸே ஹோதா ஹை (1998) திரைப்படத்தில் ஒரு சிறிய பாத்திரத்தில் அறிமுகமானார். பின்னர் இவர் வாஸ்தவ் மற்றும் கச்சே தாகே (இரண்டும் 1999) ஆகிய வெற்றிப் படங்களில் நடித்தார். இவரது நடிப்பு பாராட்டப்பட்டது. இவர் பாலிவுட்டில் நன்கு அறியப்பட்ட நடிகையானார்.

தனிப்பட்ட வாழ்க்கை 
2000 ஆம் ஆண்டில், சிரோத்கர் தெலுங்குத் திரைப்படத்துறை நடிகர் மகேஷ் பாபுவை வம்சி திரைப்படத்தின் தளத்தில் சந்தித்தார். படப்பிடிப்பு முடிந்த சிறிது நேரத்திலேயே இவர்கள் குலாவுதல் செய்ய ஆரம்பித்தனர். இவர்கள் 10 பிப்ரவரி 2005 அன்று மேரியட் மும்பை ஜூஹுவில் அத்தடு படப்பிடிப்பின் போது திருமணம் செய்து கொண்டனர். சிரோத்கர் தற்போது தனது கணவருடன் ஐதராபாத்தில் வசித்து வருகிறார். இத்தம்பதியருக்கு ஒரு மகன், ஒரு மகள் என இரண்டு குழந்தைகள் உள்ளனர்.

மேற்கோள்கள்

வெளி இணைப்புகள் 
 
 

இந்தியத் திரைப்படத் தயாரிப்பாளர்கள்
வாழும் நபர்கள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
இந்தித் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1972 பிறப்புகள்
நேகா சாகின்

நேகா சாகின் (பிறப்பு 1992/1993) இந்தியாவில் தமிழ்நாட்டைச் சேர்ந்த திருநங்கை நடிகையாவார். தொழில்நுட்ப இளங்கலை படித்துக்கொண்டிருக்கும் போதே தனது பாலின தேர்வினால், வீட்டை விட்டு வெளியேற வேண்டிய சூழ்நிலை ஏற்பட்டு சென்னைக்கு படிப்பை பாதியிலேயே விட்டுவிட்டு சென்றுள்ளார்.  சாகின், தன்னைப்போல பாதிப்புக்கு உள்ளாகி வீட்டை விட்டு வெளியேறும் திருநங்கைககளின் உரிமைக்காக போராடும் பல்வேறு தன்னார்வ தொண்டு நிறுவனங்களிலும் அமைப்புகளிளும் பங்கெடுத்து பணியாற்றியுள்ளார். மேலும் தற்போது டிரான்ஸ் ரைட்ஸ் நவ் கலெக்டிவ் நிறுவனத்திலும் பணிபுரிந்துவருகிறார்.

ஆரம்ப கால வாழ்க்கை 
இவருடைய பாலின மாற்றத்தை புரிந்து கொள்ளாத இவரின் குடும்பத்தினரிடமிருந்து உடல், மன சித்திரவதைகளை அனுபவித்துள்ளார். இத்தகைய வன்முறைகளை தாங்கிக்கொள்ள முடியாத நிலையில் தன்னுடைய பன்னிரெண்டாம் வகுப்பு சான்றிதழை மட்டுமே எடுத்துக்கொண்டு சென்னைக்கு வந்துள்ளார் சாகின்.

தொழில் 
மனநல ஆலோசகராக பயிற்சி பெற்ற சாகின், அதை தொடர்ந்து தோழி என்ற தன்னார்வ தொண்டு நிறுவனத்தில் பணிபுரிந்து அதற்கான அனுபவத்தையும் பெற்றுள்ளார். அந்த நிறுவனத்தில் இவரைப்போலவே பாதிப்புக்கு உள்ளாகி வீட்டை விட்டு வெளியேறும் திருநங்கைகளுக்கு ஆலோசனை வழங்கும் மனநல ஆலோசகராக பணிபுரிந்துள்ளார். அப்படியே கிடைக்கும் ஓய்வு நேரத்தில் விளம்பரங்களிலும் தொலைக்காட்சி நிகழ்ச்சிகளை தொகுத்து வழங்கவும் செய்துள்ளார். விகடன் குழும வெளியீடுகளில் தொகுப்பாளராக பணிபுரிந்துள்ளார்.

2022 ஆம் ஆண்டில் வெளியான மலையாளத் திரைப்படமான அந்தரம் திரைப்படத்தில் அறிமுக நடிகராக நடித்துள்ளார். அதற்காக  52 வது கேரள மாநில திரைப்பட விருதுகளில்  அறிமுகமான முதல் திருநங்கை என்ற விருதினையும் அவர் பெற்றுள்ளது குறிப்பிடத்தக்கது.

இந்த மலையாளத் திரைப்படத்தைத் தவிர, பிறவி, மனம் மற்றும் திருங்கள் போன்ற மூன்று குறும்படங்களிலும் நடித்துள்ளார்.

மேற்கோள்கள் 

Articles with hCards
இந்தியப் பெண் செயற்பாட்டாளர்கள்
வாழும் நபர்கள்
ந.ந.ஈ.தி நபர்கள்
வித்திகா யாதவ்

வித்திகா யாதவ் (Vithika Yadav) இந்திய நாட்டின் இராசத்தான் மாநிலத்தினை சேர்ந்தமனித உரிமை செயற்பாட்டாளராவார். மனித கடத்தல், அடிமைத்தனம், பாலின உரிமைகள் மற்றும் பாலியல் மற்றும் இனப்பெருக்க ஆரோக்கியம் மற்றும் உரிமைகள் (SRHR) ஆகியவற்றுக்காக பல்வேறு பணிகள் ஆற்றியுள்ளார். இவர் காதல், பாலுறவு மற்றும் அனைத்து வகையான பாலினங்களுக்குமான உறவுகள் பற்றிய தகவல்களை வழங்கும் லவ் மேட்டர்சு இந்தியா என்ற அமைப்பின் தலைவராக உள்ளார்.   இவர் ஆம்சுடர்டாமில் உள்ள டீ கெச் என் கே படைப்பு தலைமைத்துவ பள்ளியில் பயின்ற முன்னாள் மாணவருமாவார். டெட்எக்சு பேச்சாளரான இவர், ஐஐடி ரூர்க்கி, டெட்எக்சுசெய்இடி, சிம்சு புனே மற்றும் கவ்சு அகாடமி ஆகியவற்றில் பல்வேறு தலைப்புகளில் உரையாற்றியுள்ளார்.

வேலை 
எம்டிவி இந்தியாவில் ஒளிபரப்பான 'டிராஃபிக்' என்ற ஐந்து பாகத் தொடரை வித்திகா இயக்கியுள்ளார். அடிமைகளை விடுவிக்கவும் என்ற அமைப்பின் ஆலோசகராகவும், தன்னார்வலராகவும் பணியாற்றியுள்ளார்.  போதைப்பொருள் மற்றும் மனித கடத்தலுக்கு எதிரான குற்றங்கள் குறித்த ஐக்கிய நாடுகளின் அலுவலகத்தின் ஆலோசகராக பணியாற்றியுள்ளார்.  பிபிசி உலக சேவை அறக்கட்டளையின் திட்ட ஒருங்கிணைப்பாளராக பணியாற்றியுள்ளார்.

விருதுகளும் பாராட்டுகளும் 
 40 வயதிற்குட்பட்ட 120 வெற்றியாளர்களில் ஒருவர்: 2016 இல் புதிய தலைமுறை குடும்பக் கட்டுப்பாடு தலைவர்கள் 
 2007 இல் அட்லசு கார்ப்சு நிதிநல்கை பெற்றுள்ளார்.

மேற்கோள்கள் 

1980 பிறப்புகள்
இந்திய மனித உரிமைச் செயற்பாட்டாளர்கள்
வாழும் நபர்கள்
ந.ந.ஈ.தி நபர்கள்
கிரண் சௌத்ரி

கிரண் சௌத்ரி (Kiran Choudhry)(பிறப்பு 5 சூன் 1955) என்பவர் இந்தியத் தேசிய காங்கிரசு அரசியல்வாதி ஆவார். இவர் பிவானி மாவட்டத்தில் உள்ள துசாம் சட்டமன்றத் தொகுதியின் உறுப்பினர் ஆவார். இந்த இடத்தை இவரது மாமனார் பன்சிலால் மற்றும் மறைந்த கணவர் சுரேந்தர் சிங் ஆகியோர் சட்டமன்றத்தில் பிரதிநிதித்துவப்படுத்தியுள்ளனர்.

அரியானாவில் முக்கியப் பெண் தலைவர் என்று அழைக்கப்படும் கிரண் சவுத்ரி ஏப்ரல் 2021-ல் தனது தாயை இழந்தார். கிரண் சௌத்ரி சரியாக நிர்வகிக்கப்படும் தேர்தல் பிரச்சாரங்களில் நம்பிக்கை கொண்டவர்.

மேற்கோள்கள் 

வாழும் நபர்கள்
1955 பிறப்புகள்
பிவானி மாவட்ட நபர்கள்
அரியானா இந்திய தேசிய காங்கிரசு அரசியல்வாதிகள்
இரஜினி ரசுதான்

இரஜினி ரசுதான் (Rajni Razdan) என்பவர் 1973ஆம் ஆண்டு அரியானா தொகுதி இந்திய ஆட்சிப் பணி அதிகாரி ஆவார். இவர் இந்திய மத்திய அரசுப்பணியாளர் தேர்வாணையத் தலைவர் பதவி வகித்தவர். ரசுதான் 19 ஏப்ரல் 2010 முதல் இப்பதவி வகிட்தார். 2014 நவம்பர், இரஜினி ரசுதானின் பதவிக்காலம் முடிந்ததும் புதிய தலைவராகத் தீபக் குப்தா தேர்வு செய்யப்பட்டார்.

மேற்கோள்கள் 

இந்திய ஆட்சிப் பணி அலுவலர்கள்
வாழும் நபர்கள்
அரியான அரசியலில் பெண்கள்
குட்டி தேவி

குட்டி தேவி (Guddi Devi) என்பவர் குட்டி சௌத்ரி என்றும் அழைக்கப்படுகிறார். இவர் இந்திய அரசியல்வாதி ஆவார். இவர் பீகார் சட்டமன்ற உறுப்பினராக 2005-ல் ரன்னிசைத்பூர் தொகுதியிலிருந்து ஐக்கிய ஜனதா தளம் வேட்பாளராகப் போட்டியிட்டுத்  தேர்ந்தெடுக்கப்பட்டார். 2005ஆம் ஆண்டு பீகாரில் ஆட்சி அமைக்கப் பாரதிய ஜனதா கட்சி மற்றும் தேசிய ஜனநாயகக் கூட்டணியுடன் கூட்டணி அமைத்தது. 2010-ல் இவர் இரண்டாவது முறையாக மீண்டும் தேர்ந்தெடுக்கப்பட்டார். 20 செப்டம்பர் 2015 அன்று தேவி ஐக்கிய ஜனதா தளக் கட்சியிலிருந்து பதவி விலகினார். 2015 சட்டமன்றத் தேர்தலில் போட்டியிட சமாஜ்வாதி கட்சியில் சேர்ந்தார். 2020-ல், தேவி லோக் ஜன சக்தி கட்சியில் சேர்ந்து ரன்னிசைத்பூர் தொகுதியின் சட்டமன்ற உறுப்பினராகத் தேர்தலில் பிரதிநிதித்துவப்படுத்தினார். இவர் தனது பாரிய ஆதரவாளர்களுடன் 10 அக்டோபர் 2022 அன்று பாரதிய ஜனதா கட்சியில் சேர்ந்தார்.

மேற்கோள்கள் 

வாழும் நபர்கள்
பீகார் நபர்கள்
பீகார் சட்டமன்ற உறுப்பினர்கள்
ஆஷா சுரேஷ் நாயர்

ஆஷா சுரேஷ் நாயர், சிறு வயதிலிருந்தே மலையாளக் கோயில்களில், கேரள பாரம்பரிய உடை அணிந்து, கைகளில் இடக்கை ஏந்தி, கருவறை வாசல் படியில் நின்று  சோபன சங்கீதம் பாடல்களை பாடிக்கொண்டே இடக்கை கருவியை இசைப்பவர். கேரளாவின் திருச்சூர் மாவட்டம், இரிஞ்ஞாலகுடாவில் பிறந்த ஆஷாவின் தந்தை சுரேஷ் நாயர் வணிகக் கப்பலில் பணிபுரிந்து ஓய்வு பெற்றவர். ஆஷா ஏழு வயதிலிருந்த் சோபன சங்கீதம் மேதை பி. நந்த குமாரிடம் பயிற்சி பெற்றார்.

அர்ப்பணிப்பு மற்றும் இடைவிடாத பயிற்சி மூலம் ஆஷா சங்கீத சோபனக் கலையில் தேர்ச்சி பெற்றார். இவர் பல ஆண்டுகளாக கோயில்களில் கையால் இடக்கை தோலிசைக் கருவியை இசைத்துக்கொண்டே சோபன சங்கீதம் பாடி வருகிறார். கோவிட்-19 பெருந்தொற்று காலத்தில் இவர் மெய்நிகர் பாராயணம் தான் அவரை முக்கியத்துவம் பெறச் செய்தது. கோவிட்-19 பெருந்தொற்று முழுஅடைப்பின் போது  இவர் 200 மெய்நிகர் தளங்களில் சங்கீத சோபனம் நிகழ்ச்சிகளை நடத்தியுள்ளார்.

இரிஞ்சாலக்குடாவில் உள்ள கிறிஸ்ட் கல்லூரியில் நூலக அறிவியலில் முதுகலைப் பட்டம் பயின்று வரும் ஆஷா, கோவிட் தொற்று பூட்டுதல் நீக்கப்பட்டதில் இருந்து பல கோயில்களிடமிருந்து சங்கீதம் சோபனம் நிகழ்ச்சி நடத்த அழைப்பு வந்ததாக கூறுகிறார்.

அவர் சமீபத்தில் தனது தந்தை சுரேஷ் குமார் எழுதிய பாடல் வரிகளுக்கு குரல் கொடுக்கும் வீடியோ ஆல்பத்தை வெளியிட்டார். திருச்சூர் மாவட்டத்தின் இரிஞ்ஞாலகுடா அருகில் உள்ள கூடல்மாணிக்கம் கோயில் பிரதான தெய்வமான சங்கமேஷனுக்கு அர்ப்பணிக்கப்பட்ட பிரார்த்தனை பாடல்கள் இந்த ஆல்பத்தில் உள்ளது. இவருக்கு கோழிக்கோடு பல்கலைக்கழகம் 2019ல் கலா திலகம் விருது வழங்கி கௌரவித்தது.

இதனையும் காண்க
 சோபன சங்கீதம்
 இடக்கை
 கூடல்மாணிக்கம் கோயில்

வெளி இணைப்புகள்
ஆஷா சுரேஷ் குமாரின் சோபன சங்கீதம் - காணொளி
 ஆஷா சுரேஷ் நாயர் பெற்ற பாராட்டுச் சான்றிதழ்கள்

மேற்கோள்கள்

திருச்சூர் மாவட்ட நபர்கள்
பெண் கலைஞர்கள்
ஆய்மா

ஆய்மா (Careya arborea) என்பது  லெசிதிடேசி குடும்பத்தைச் சேர்ந்த உள்ள ஒரு மரமாகும். இது இந்தியத் துணைக்கண்டம், ஆப்கானித்தான், இந்தோசீனா ஆகியவற்றை பூர்வீகமாகக் கொண்டது. இதன் பொதுவான ஆங்கிலப் பெயர்களாக காட்டு கொய்யா, சிலோன் ஓக், படனா ஓக் (wild guava, Ceylon oak, patana oak) ஆகியவை உள்ளன.  ஆய்மா  வரை வளரக்கூடிய ஒரு இலையுதிர் மரமாகும். குளிர் காலத்தில் இதன் இலைகள் சிவப்பு நிறமாக மாறும். மலர்கள் மஞ்சள் அல்லது வெள்ளை நிறத்தில் இருக்கும். அவை பெரிய பச்சை சதைக்கனியாக மாறும். இந்தியா முழுவதும் காடுகளிலும் புல்வெளிகளிலும் இந்த மரம் வளர்கிறது.

பொதுவான பெயர்கள் 

 அசாமியம் - கோதஜம்  কুম கும், குமாரி, কুম্ভী கும்பி 
 பர்மியம் - பேன் bwe (ဘန့်ပွေး) 
 கரோ - டிம்பில் போல்
 இந்தி - कुम्भी கும்பி 
 கன்னடம் - அலகவ்வேலே, தாடல், கூலு மரா 
 காசி - கா மாஹிர், சோ குந்தூர் 
 கெமர் - கண்டோல் (កណ្ដោល)
 மலையாளம் - പേഴ്  பேழ், பீலம், பேலா, பேர், ஆலம் 
 மராத்தி - कुम्भा கும்ப 
 ஒரியா - கும்பம் 
 சமஸ்கிருதம் - பத்ரேந்திரனி, गिरिकर्णिका கிரிகர்னிகா, கைதர்யா, காளிந்தி காளிந்தி
 சிங்களம் - கஹட்டா
 தமிழ் - பேழை, ஆய்மா, ஆவிமா, கும்பி, கரெக்கு, புட்ட-தண்ணி-மரம் 
 தெலுங்கு - அரையா, புடதடாடிம்மா, புட்டதனேவாடி, புட்டபுரிஜா 
 தாய் - கிராடோன் (กระโดน)
 வியட்நாமியம் - Vừng (சில சில சமயங்களில் Vừng xoan)

பயன்கள் 
இந்தியாவில் ஆங்கிலேயர் ஆட்சிக் காலத்தில், இந்த மரத்தின் நார்ச்சத்துள்ள பட்டைகள் தீப்பெட்டிகளுக்கு தீக்குச்சியாக பீச் பட்டைக்கு சிறந்த மாற்றாக பயன்படுத்தபட்டன.

ஆய்மா இலைகள் பாரம்பரியமாக மியான்மரில் (பர்மா) சுருட்டுச் சுற்றப் பயன்படுகிறது. மியான்மரின் பியா (முன்பு ப்ரோம்) நகரம் டவ் லாஃபேட் (တောလက်ဖက်; lit. 'rural laphet') அல்லது நிப்பிண்டா லேபெட் (နိဗ္ဗိန္ဒလက်ဖက်) எனப்படும் உள்ளூர் உணவின் சுவைக்காக இதன் இலைகள் அறியப்படுகிறது. இந்த உணவை நொதிக்க வைக்கவும், பாதுகாப்பு நோக்கங்களுக்காகவும் ஆய்மா இலைகளைக் கொண்டு இறுக்கமாக பொட்டலம் கட்டப்படுகிறது.

தாய்லாந்தில் இதன் பூக்களையும், இளம் தளிர்களையும் பச்சைக் காய்கறிக் கீரைக் கலவையாக உண்ணப்படுகின்றன.  பிஞ்சுகள் உண்ணத்தக்கவை, இருப்பினும் விதைகள் சிறிது நச்சுத்தன்மை கொண்டவை.

காட்சியகம்

குறிப்புகள்

வெளி இணைப்புகள் 
தமிழ்க் கலைக்களஞ்சியம் தொகுதி ஒன்றில் ஆய்மா என்ற கட்டுரை உள்ளது.

ஆப்கானியத் தாவரங்கள்
மரங்கள்
நந்தினி பக்தவத்சலா

நந்தினி பக்தவத்சலா ( Nandini Bhaktavatsala ) (பிறப்பு பிரேமா ) கன்னடத் திரையுலகில் பணிபுரியும் ஒரு இந்திய நடிகையாவார். 1973இல் இவர் காடு என்றா கன்னடத் திரைப்படத்தில் நடித்ததற்காக சிறந்த நடிகைக்கான தேசிய திரைப்பட விருதை வென்றார். இவர் திரைப்பட தயாரிப்பாளரான பக்தவத்சலாவை மணந்தார்.

சுயசரிதை 
நந்தினி சென்னை மாகாணத்தில் உள்ள தலச்சேரியில் பிரேமாவாக பிறந்தார். இவரது குடும்பம் மைசூருக்கு குடிபெயர்ந்தது, அங்கு இவரது தந்தை பேராசிரியர். ஓ. கே. நம்பியார், மகாராஜா கல்லூரியில் ஆங்கிலம் & வரலாறு கற்பித்தார். பின்னர், பேராசிரியர் நம்பியார் மத்தியக் கல்லூரியில் பணிக்கு மாற்றப்பட்டபோது குடும்பம் பெங்களூருக்கு குடிபெயர்ந்தது. மவுண்ட் கார்மல் கல்லூரி மற்றும் மைசூர் மகாராணி கல்லூரியில் பட்டம் பெற்றார். பிரேமா கன்னட திரையுலகின் மூல பக்தவத்சலாவை சந்தித்து திருமணம் செய்து கொண்டார். பக்தவத்சலா கர்நாடக திரைச் சங்கத்தின் தலைவராகவும் இருந்தார். கிரீஷ் கர்னாட்டின் காடு படத்தில் நந்தினி ஏற்று நடித்த பாத்திரம் அந்த ஆண்டின் சிறந்த நடிகைக்கான தேசிய திரைப்பட விருதைப் பெற்றுத் தந்தது. பிரேமாவுக்கு ஆனந்த ரங்கா, வேத் மனு மற்றும் தேவ் சிறீ ஆகிய மூன்று குழந்தைகள் உள்ளனர். 2016 ஆம் ஆண்டு முதல், பெங்களூரில் உள்ள சர்வதேச இசை மற்றும் கலை சங்கத்தின் துணைத் தலைவராக உள்ளார்.

சான்றுகள்

வெளி இணைப்புகள் 

20 ஆம் நூற்றாண்டின் இந்திய நடிகைகள்
கண்ணூர் மாவட்ட நபர்கள்
கன்னடத் திரைப்பட நடிகைகள்
வாழும் நபர்கள்
கேரள நடிகைகள்
1974 பிறப்புகள்
ஹம்ச நந்தினி

ஹம்சா நந்தினி (பிறப்பு பூனம் பர்தக் ) ஓர் இந்திய வடிவழகியும், நடனக் கலைஞரும், தெலுங்கு நடிகையும் ஆவார்.மாஸ்டார்ஸ் இதழ், பிரபலங்கள் கிரிக்கெட் கழகம் ஐதராபாத்து இன்டர்நேஷனல் ஃபேஷன் வீக் 2011, 2013 போன்றவற்றின் விளம்பரங்களில் இடம் பெற்றுள்ளார். தனது பூனம் என்ற தனது இயற்பெயரில் சில படங்களில் தோன்றினார். ஆனால் திரையுலகில் பூனம் என்ற பெயரில் அதிகமானவர்கள் இருந்ததால், இயக்குநர் வம்சி இவருக்கு ஹம்ச நந்தினி என்று பெயர் சூட்டினார் 2015 இல் தெலுங்கு வரலாற்று ருத்ரமாதேவியில் போர் இளவரசி மதனிகாவாக நடித்தார். தற்போது முக்கியமாக தெலுங்கு திரையுலகில் குத்தாட்டப் பாடல்களில் தோன்றுகிறார்.

ஆரம்ப கால வாழ்க்கை 
ஹம்ச நந்தினி புனேவில் பிறந்து வளர்ந்தவர். பின்னர் வடிவழகியாக மாற மும்பை சென்றார். 2002 முதல் விளம்பரத் துறையில் இருந்து வருகிறார், மேலும் மாஸ்டார்ஸ் இதழ், செலிபிரிட்டி கிரிக்கெட் லீக், ஐதராபாத் இன்டர்நேஷனல் ஃபேஷன் வீக் 2011 & 2013 மற்றும் பல்வேறு தொலைக்காட்சி விளம்பரங்களில் நடித்துள்ளார். வணிகத்தில் பட்டம் பெற்ற இவர் 2009 இல் மனித வளத்தில் முதுகலை படிப்பில் சேர்ந்தார்.

குத்தாட்டப் பாடல்கள் 
2013 இல், மிர்ச்சி\',பாய்,பாய்,  அத்தாரிண்டிகி தாரேதி மற்றும் ராமய்யா வஸ்தவய்யா போன்ற படங்களில் இடம் பெற்ற குத்தாட்டப் பாடல்களில் இடம்பெற்றார். "ஒரு ஐந்து நிமிட நடனம்" தனக்கு "அற்புதமான வெளிப்பாடு " மற்றும் "மக்களை சென்றடைவதற்கான ஒரு நல்ல தளத்தை" தருவதால், மகிழ்ச்சியாக இருப்பதாக கூறுகிறார். 2014இல் வெளியான லெஜண்ட் படத்தில் நடித்தார்.

சான்றுகள்

வெளி இணைப்புகள் 
 
 

மராத்தியர்கள்
வாழும் நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
இந்தித் திரைப்பட நடிகைகள்
1984 பிறப்புகள்
ஆத்மியா ராஜன்

ஆத்மியா ராஜன், இந்தியாவின் கேரள மாநிலத்தைச் சேர்ந்த திரைப்பட நடிகையாவார். பெரும்பாலும்மலையாளம் மற்றும் தமிழ் மொழி திரைப்படங்களிலேயே நடித்து வருகிறார்.

தனி வாழ்க்கை 
ஆத்மியா, 23 டிசம்பர் 1989 அன்று கேரளாவின் கண்ணூரில் பெற்றோர்களான கே.வி.ராஜன் (தந்தை) மற்றும் பத்மினி ராஜன் (தாய்) ஆகியோருக்குப் பிறந்துள்ளார். மங்களூரில் உள்ள ஸ்ரீ தேவி நர்சிங் கல்லூரியில் நர்சிங் பட்டப்படிப்பை முடித்துள்ள இவர், சனூப் கே நம்பியாரை 25 ஜனவரி 2021 அன்று கண்ணூரில் திருமணம் செய்துள்ளார்.

தொழில் 
2009 ஆம் ஆண்டு வெள்ளத்தூவல் என்ற மலையாள படத்தின் மூலம் நடிகையாக அறிமுகமானார் ஆத்மியா. இவர் கதாநாயகியாக நடித்த முதல் படம் தமிழ்த் திரைப்படமான மனம் கொத்தி பறவையில் சிவகார்த்திகேயனுக்கு இணையாக கிராமத்து பெண்வேடத்தில் நடித்துள்ளார்.  அதன் பின்னரே மலையாளத்தில் கதாநாயகியாக ரஞ்சன் பிரமோத்தின் ரோஸ் கிடாரினாலில் நடித்துள்ளார்,  இப்படத்தில், அவர் விமான பயிற்சியாளரின் பாத்திரத்தில், இரண்டு காதலர்களுக்கு இடையில் சிக்கிய அப்பாவி பெண்ணாக நடித்துள்ளார்.  2014 ஆம் ஆண்டில், போங்கடி நீங்களும் உங்க காதலும் படத்திலும், 2016 ஆம் ஆண்டில் அமீபா படத்திலும் நடித்துள்ளார்   ஜோசப் (2018) மற்றும் மார்கோனி மாத்தாய் (2019) போன்ற படங்களில் முக்கியமான வேடங்களில் நடித்துள்ளார்.

திரைப்படவியல்

விருதுகள் மற்றும் பரிந்துரைகள்

மேற்கோள்கள் 

Articles with hCards
தமிழ் நடிகைகள்
வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
கேரள நடிகைகள்
அர்ச்சனா ரவி

அர்ச்சனா ரவி (பிறப்பு 17 ஜூன் 1996) இந்தியாவின் கேரளாவைச் சேர்ந்த விளம்பர மாதிரிப் பெண்ணும், அழகுப் போட்டியாளரும், நடிகையும் பாரம்பரிய நடனக் கலைஞருமாவார். பல்வேறு அழகிப்போட்டிகளில் பட்டம் வென்றுள்ள இவர், பிப்ரவரி 2019 இல், குழந்தைகளை மேம்படுத்துவதற்காக "நண்பர் திட்டம்" என்ற பிரச்சாரத்தைத் தொடங்கியுள்ளார்.

தொழில் வாழ்க்கை 
விளம்பரங்களில் மாதிரிப்பெண்ணாக தனது தொழில் வாழ்க்கையைத் தொடங்கிய அர்ச்சனா, அதன் மூலம்  திரைப்படத் துறையில் நுழைந்துள்ளார். 2017 ஆம் ஆண்டு தமிழ் சினிமாவில் வெளியான அட்டு என்ற திரைப்படத்தின் மூலம்  கதாநாயகியாக அறிமுகமாயுள்ளார்  தொடர்ந்து விளம்பரங்களில் நடித்ததோடு இல்லாமல், பல்வேறு உலக, இந்திய, மாநில அழகிப்போட்டிகளில் பங்கேற்று இளைஞர்களின் சின்னமாக மாறியுள்ளார். ஃபெமினா மிஸ் இந்தியா 2019 கேரளா போட்டியில் பங்கேற்று இறுதிப் போட்டியில் முதல் மூன்று மிஸ் இந்தியா கேரளாவில் ஒருவராக வென்றுள்ளார். பின்னர் அவர் மிஸ் யுனிவர்ஸ் இந்தியா 2020 அழகிப்போட்டியில் பங்கெடுத்து முதல் பத்து பேரில் ஒருவராக,  இறுதிப் போட்டியாளராக தேர்ந்தெடுக்கப்பட்டார்.  2021 ஆம் ஆண்டில், மிஸ் இன்டர்நேஷனல் 2021 அழகிப்போட்டி மற்றும் மிஸ் மல்டிநேஷனல் 2021 அழகிப்போட்டிக்கான பிரதிநிதிகளைத் தேர்ந்தெடுக்கும் 2021 பதிப்பிற்கான கிளாமனண்ட் சூப்பர்மாடல் என்ற தகுதிபோட்டியில் வென்று, இந்தியாவுக்கான அதிகாரப்பூர்வ இறுதிப் போட்டியாளராக தேர்வு செய்யப்பட்டுள்ளார்.

திரைப்படவியல்

மேற்கோள்கள் 

Articles with hCards
தமிழ்த் திரைப்பட நடிகைகள்
மலையாள நபர்கள்
வாழும் நபர்கள்
1996 பிறப்புகள்
ரேஷ்மா பாம்பேவாலா

ரேஷ்மா பாம்பேவாலா, இந்தியாவின் மும்பையைச் சேர்ந்த பிரபல விளம்பர நடிகையும், நகை மற்றும் ஆடைகள் வடிவமைப்பாளரும், நடிகையாவார். ஃபெமினா மிஸ் இந்தியாவில் மிஸ் அழகான புன்னகை என்ற பட்டத்தை வென்றுள்ளார். மேலும் 1995 ஆம் ஆண்டில் கிளாட்ராக்ஸ் அழகிப்போட்டியில் இரண்டாம் இடத்தைப் பிடித்துள்ளார். அவர் பிரபல மதுக்கலவை நிபுணரான,டிமிட்ரி லெஜின்ஸ்காவை மணந்துள்ளார். இவர் டிஸ்கவரி  தொலைக்காட்சியில் வெளியான காக்டெய்ல் ராஜாக்கள் என்ற நிகழ்ச்சியில் தொகுப்பாளராக பணியாற்றியுள்ளார்.

விளம்பரத்துறை 
ரேஷ்மாவை, பிரபல பாலிவுட் நடன இயக்குநர் சங்கீத் சோப்ரா முதன்முதலாக விளம்பரத்துறைக்கு அறிமுகப்படுத்தினார். ரேஷ்மா வெண்டெல் ரோட்ரிக்ஸ், ஹேமந்த் திரிவேதி, ஷஹாப் துராசி மற்றும் அசீம் கான் போன்றோருக்கு மாதிரியாக இருந்து வடிவமைத்துள்ளார், அத்தோடு குறிப்பிடத்தக்க எண்ணிக்கையில்  இந்தி திரைப்படங்கள் மற்றும் இண்டிபாப் தனி இசைத்தொகுப்புகள் போன்றவைகளில் பணியாற்றியுள்ளார். ரேஷ்மா,மும்பை கல்லூரியில் இளங்கலை பட்டதாரி படிப்பில் விளம்பரப்பிரிவை படித்துள்ளார்.

திரைப்படம் மற்றும் தொலைக்காட்சி 

 "கோய் செஹரி பாபு தில் லஹேரி பாபு ரீமிக்ஸ்" - ஆஷா போஸ்லேயின் சுயசரிதை UMI10 Vol 2
 "மர்ஹபா மர்ஹபா"  - கர்வ்: பெருமை மற்றும் மரியாதை - 2004
 "தும் பின்" படத்தின் "தோடா தரு விச் பியார் மிலா தே" பாடல்
 "சவுன் டி ஜாடி" பாப்பு மான்

மேற்கோள்கள் 

Articles with hCards
வாழும் நபர்கள்
அறந்தாங்கி நிஷா

அறந்தாங்கி நிஷா (இயற்பெயர்: நிஷா: பிறப்பு 12 அக்டோபர் 1983)  இந்தியாவின் தமிழ்நாட்டின் புதுக்கோட்டை மாவட்டத்தில் உள்ள அறந்தாங்கியை சேர்ந்த திரைப்பட நகைச்சுவை நடிகையும், தொலைக்காட்சி நிகழ்ச்சி தொகுப்பாளருமாவார், பெரும்பாலும் தமிழ்த் திரைப்படங்களிலும், தொலைக்காட்சி நிகழ்ச்சிகளிலும் பங்கெடுத்துள்ள இவர்,, மாரி 2 (2018), ஆண் தேவதை மற்றும் திருச்சிற்றம்பலம் (2022) போன்ற படங்களில் சிறப்பாக தன்னுடைய நடிப்பை வெளிக்காட்டியதற்காக பல்வேறு தரப்பினராலும் பாராட்டப்பட்டுள்ளார். நகைச்சுவை நடிகையாக, மேடை பேச்சாளாராக, தொகுப்பாளராக என எண்ணூற்றுக்கும் மேற்பட்ட மேடை நிகழ்ச்சிகளிலும் நடித்துள்ள இவரை, சின்னத்திரை நயன்தாரா என்று அன்புடன் பொதுமக்களும் சக கலைஞர்களும் அழைத்துவருகிறார்கள் .

கலக்க போவது யாரு (2015), சகலை vs ரகளை (2018), கலக்க போவது யாரு சாம்பியன்ஸ் (2018), ராமர் வீடு (2019), திரு அண்ட் திருமதி சின்னத்திரை (சீசன் 1) (2019)  குக் வித் கோமாளி  (2019-2020), பிக் பாஸ் (சீசன் 4) (2020), பிக் பாஸ் ஜோடிகள்(சீசன் 1) (2021), நகைச்சுவை ராஜா கலக்கல் ராணி (2021), ஸ்டார் கிட்ஸ் (2021), பாரதி கண்ணம்மா (2021), திரு மற்றும் திருமதி சின்னத்திரை (சீசன் 4) (2022) மற்றும் விஜய் சபை (2022) போன்ற பல்வேறு தொலைக்காட்சி நிகழ்ச்சிகளில் பங்கேற்பாளராக நிஷா, பங்கெடுத்துள்ளார்.

ஆரம்ப கால வாழ்க்கை 
அறந்தாங்கி நிஷா 1983 ஆம் ஆண்டு அக்டோபர் 12 ஆம் தேதி தமிழ்நாட்டின் புதுக்கோட்டையில் அறந்தாங்கியில் பிறந்தவர். தமிழ் வம்சாவளியைச் சேர்ந்த இவர் முஸ்லிம் குடும்பத்தைச் சேர்ந்தவர். பள்ளி நாட்களில் இருந்தே, நகைச்சுவையாக பேசி மக்களை கவர்ந்துள்ள இவர், குழந்தை பருவத்திலேயே நடிக்க விரும்பியுள்ளார்.

கலைத்துறை 
நிஷா, 2015 ஆம் ஆண்டு விஜய் டிவியின் நகைச்சுவை யதார்த்த நிகழ்ச்சியான கலக்க போவது யாருவில் போட்டியாளராக தொலைக்காட்சி நிகழ்ச்சிகளில் அறிமுகமாயுள்ளார். அந்த போட்டி நிகழ்ச்சியில் இரண்டாமிடம் பிடித்ததோடு, நடுவர்களிடமும் பார்வையாளர்களிடமும் நேர்மறையான விமர்சனங்களையும் பாராட்டுகளையும் பெற்றுள்ளார். அந்த நிகழ்ச்சிக்கு பின்னர், தமிழ்த் திரைப்பட வாய்ப்புகள் கிடைக்கப்பெற்று,  2018 ஆம் ஆண்டில் மாரி 2 திரைப்படத்தில் நடிகர்கள் தனுஷ் மற்றும் சாய் பல்லவியுடன் அட்டு ஆனந்தி என்ற பாத்திரத்தில் சிறப்பாக நகைச்சுவை கதாபாத்திரத்தை வெளிப்படுத்தியுள்ளார். பின்னர் இரும்புத்திரை (2018), கோலமாவு கோகிலா (2018) மற்றும் சீமராஜா (2018) போன்ற பல்வேறு படங்களில் நடித்ததோடு, தொலைக்காட்சி நிகழ்ச்சிகளிலும்  கலந்து கொண்டுள்ளார், 2019 , திரு அண்ட் திருமதி சின்னத்திரை (சீசன் 1) மற்றும் 2020 ஆம் ஆண்டில் குக் வித் கோமாளி  போன்ற பல்வேறு நிகழ்ச்சிகளை தொகுத்து வழங்கினார். பின்னர் 2020 ஆம் ஆண்டில் யதார்த்த நிகழ்ச்சியான பிக் பாஸ் தமிழ் (சீசன் 4) இல் ஒரு போட்டியாளராக கலந்துகொண்டு எழுபதாவது நாள் வரை போட்டியிட்டு வெளியேறியுள்ளார். அதன் பின்னர் ஹாஸ்டல் (2022), திருச்சிற்றம்பலம் (2022) மற்றும் ட்ரிக்கர் (2022) போன்ற படங்களில் நடித்துள்ளார்.

தற்போது வசந்தபாலன் இயக்கும் பெயரிடப்படாத படத்தில் நடிகர்கள் அர்ஜுன் தாஸ் மற்றும் துஷாரா விஜயன் ஆகியோருடன் நடித்து வருகிறார். படத்தில் துணை வேடத்தில் நிஷா நடித்துள்ளார்.  இப்படம் 2023-ம் ஆண்டு தொடக்கத்தில் வெளியாக உள்ளது.

திரைப்படவியல்

திரைப்படங்கள்

தொலைக்காட்சி

விருதுகள்

மேற்கோள்கள்

வெளி இணைப்புகள் 
 

Articles with hCards
தமிழ் நகைச்சுவை நடிகர்கள்
1983 பிறப்புகள்
வாழும் நபர்கள்
தமிழ் நடிகைகள்
தமிழ்த் திரைப்பட நடிகைகள்
பிக் பாஸ் தமிழ் போட்டியாளர்கள்
தமிழ்த் தொலைக்காட்சி நடிகைகள்
ஊர் பெயரால் அறியப்படும் மக்கள்
கிருஷ்ணா ராணி சர்க்கார்

கிருஷ்ணா ராணி சர்க்கார் (ஆங்கிலம்: Krishna Rani Sarkar; பெங்காலி :কৃষ্ণা রানী সরকার; பிறப்பு 1 சனவரி 2001) என்பவர் வங்காளதேச பெண்கள் கால்பந்து விளையாட்டின் முன்கள வீரர். இவர் தற்போது வங்காளதேசம் பெண்கள் தேசிய கால்பந்து அணியிலும், சுதி வி. எம். முன் மாதிரி உயர்நிலைப் பள்ளியிலும் விளையாடி வருகிறார். இவர் 2015-ல் நேபாளத்தில் ஏ. எப். சி. 14 வயதிற்குட்பட்ட பெண்கள் பிராந்திய வீரர் போட்டியினை வென்ற - தெற்கு மற்றும் மத்திய அணியில் உறுப்பினராக இருந்தார். 17 வயதுக்குட்பட்ட வங்காளதேச பெண்கள் தேசிய கால்பந்து அணியின் அணித்தலைவராகவும் இருந்தார்.

விளையாட்டு வாழ்க்கை

பன்னாட்டுப் போட்டிகள் 
கிருஷ்ணா 2015 ஏ. எப். சி. 16 வயதிற்குட்பட்ட மகளிர் வெற்றித் தகுதி - 2014-ல் பி பிரிவு போட்டிகளுக்கான வங்காளதேச பெண்கள் 17 வயதிற்குட்பட்ட மகளிர் அணிக்குத் தேர்ந்தெடுக்கப்பட்டார். இந்தப் போட்டியில் நான்கு போட்டிகளில் விளையாடி பந்தை ஒரு முறை எல்கைக்கு அனுப்பினார். 2015-ல் தெற்கு மற்றும் மத்திய ஏ. எப். சி. 15 வயதிற்குட்பட்ட மகளிர் பிராந்திய வெற்றி வென்ற அணியின் ஒருங்கிணைந்த உறுப்பினராகவும் இருந்தார்.

இவர் 2017 ஏ. எப். சி. 16 வயதிற்குட்பட்ட மகளிர் பிரிவு சி போட்டிகளுக்கான அணித்தலைவராக நியமிக்கப்பட்டார். இவர் அபாரமாக விளையாடி 5 போட்டிகளில் 8 முறை பந்தினை இலக்கில் செலுத்தியுள்ளார். குழு சி வெற்றியாளராக இருந்ததால், வங்காளதேசம் செப்டம்பர் 2017-ல் தாய்லாந்தில் 2017 ஏ. எப். சி. 16 வயதிற்குட்பட்ட மகளிர் தகுதி பெற்றது.

சர்வதேச இலக்குகள் 
 தரமதிப்பு மற்றும் முடிவுகள் முதலில் வங்கதேசத்தின் இலக்கு எண்ணிக்கையைப் பட்டியலிடுகிறது.

கௌரவங்கள் 
பசுந்தரா மன்னர்கள் பெண்கள்

 வங்காளாதேசம் பெண்கள் கால்பந்து சுற்று: 2019–20, 2020–21

வங்காளதேசம்

 எஸ். ஏ. எப். எப். பெண்கள் போட்டி: 2022 ; இரண்டாம் இடம்: 2016
 தெற்காசிய விளையாட்டுப் போட்டிகள், வெண்கலப் பதக்கம்: 2016

வங்காளதேசம் 19 வயதிற்குட்பட்டோர்

 எஸ். ஏ. எப். எப். 18 வயதிற்குட்பட்டோர் பெண்கள் போட்டி: 2018
 பங்கமாதா 19 வய்திற்குட்பட்டோர் மகளிர் பன்னாட்டுத் தங்கக் கோப்பை : 2019

வங்காளதேசம் 14 வயதிற்குட்பட்டோர்

 ஏ. எப். சி. 14 வயதிற்குட்பட்ட பெண்கள் தெற்கு மற்றும் மத்திய பிராந்திய போட்டி– : 2015

மேற்கோள்கள் 

வாழும் நபர்கள்
2001 பிறப்புகள்
வங்காளதேசப் பெண்கள்
வங்காளதேச விளையாட்டு வீரர்கள்
சாரா அமீத் அகமது

சாரா அமீத் அகமது (Saarah Hameed Ahmed)(பிறப்பு: ஏப்ரல் 22, 1989) என்பவர் கர்நாடகாவின் பெங்களூரைச் சேர்ந்த இந்திய வானோடி ஆவார். இவர் மார்ச்சு 2015 அன்று ஸ்பைஸ் ஜெட்டில் பணிபுரிந்தார். ஹிந்துஸ்தான் டைம்ஸ் வெளியிட்ட செய்தி அறிக்கையின்படி, மார்ச் 2015-ல் வானூர்தி போக்குவரத்துத் துறையில் அறியப்பட்ட ஒரே பெண் முஸ்லீம் வானோடி சாரா ஆவார். தி இந்து இவரைக் கர்நாடகாவின் முதல் முஸ்லீம் பெண் விமானி என்று பட்டியலிட்டுள்ளது.

சாரா பின்னர், தான் முதல் இந்திய முஸ்லீம் பெண் வானோடி என்று ஒருபோதும் கூறவில்லை என்றும், ஒரு சில முஸ்லீம் பெண் விமானிகளில் ஒருவர் என்றும் தெளிவுபடுத்தினார். இஸ்லாமோஃபோபியா பற்றியோ அல்லது மோசமாக நடத்தப்பட்டதைப் பற்றியோ தான் எதையும் குறிப்பிடவில்லை என்றும் சாரா மேலும் தெளிவுபடுத்தினார்.

பின்னணி 
சாரா சபா அமீத் அகமது கர்நாடகாவின் பெங்களூரில் பிறந்து வளர்ந்தவர். ஜோதி நிவாசு கல்லூரியில் பல்கலைக்கழக முந்தைய படிப்பினை முடித்த பிறகு, அகமது 2007-ல் புளோரிடாவின் வெரோ பீச்சில் உள்ள பாரிஸ் ஏர் விமானப் பயிற்சிப் பள்ளியில் சேர்ந்தார். இஸ்லாமிய வெறுப்பு மனநிலை 9/11 காலகட்டத்திற்குப் பிறகு, பெரும்பாலான முஸ்லிம் மாணவர்களுக்கு அமெரிக்க நுழைவுச்சீட்டு மறுக்கப்படுவதாக இவர் கூறுகிறார். இதனால் தனக்கு நுழைவுச்சீட்டு பெறுவதில் கொஞ்சம் சிரமம் இருந்தது.

அகமதுவின் தந்தையின் கூற்றுப்படி, சாரா பாரம்பரிய சமூகத்தில் வளர்க்கப்பட்ட பெண் ஆவார், ஒரு பெண்ணின் பொறுப்பான தன் வீடு மற்றும் குழந்தைகளின் மீதும் உள்ளது. ஒரு சிலரே துணைவர் இல்லாமல் வெளி வேலைகளைத் தேடுகிறார்கள் என்பதாகும். அகமது சமூகத்தில் ஆரம்பத்தில் ஆதரவைப் பெறவில்லை. இவரது குடும்பத்தினர் இவரை ஊக்கப்படுத்த முயன்றனர். ஆனால் இவர் வற்புறுத்தியபோது அவர்கள் மனந்திரும்பினார்கள். சவுத்வெஸ்ட் விமானச்சேவையில் வானோடியாக இருக்கும் இவரது தந்தையின் நண்பர் உறுதியளித்தார். ஒரு வருட ஆய்வு மற்றும் 200 விமான நேரங்களைப் பதிவு செய்த பிறகு, அகமது,  இந்தியாவுக்குத் திரும்பி, தனது உரிமத்தை இந்தியச் சான்றிதழாக மாற்றுவதற்கான செயல்முறையை மேற்கொண்டார். இதற்குக் காத்திருக்கும் காலம் மற்றும் குறிப்பிட்ட வணிக விமான வகைகளைப் பற்றி அறிய லித்துவேனியாவில் கூடுதல் பயிற்சி தேவைப்பட்டது. "ஆண் ஏகபோகம் உடைக்கப்பட்டுள்ளது, ஆனால் எண்ணிக்கையில் சமநிலை இன்னும் சிறிது நேரம் எடுக்கும்" என்று வணிக விமானத் துறையைப் பற்றியும் இவர் கூறினார்.

தொழில் 
வணிக நிர்வாகத்தில் இளங்கலை மற்றும் 1200 பறக்கும் நேரம் முடித்த பிறகு, இவர் 2010-ல் ஸ்பைஸ் ஜெட் நிறுவனத்தால் வணிக விமானியாக நியமிக்கப்பட்டார். விமானப் போக்குவரத்துத் துறையில் தேர்ந்தெடுக்கப்பட்ட முதல் முஸ்லீம் பெண்மணியான இவர், இந்திய விமானப் போக்குவரத்துத் துறையில் பணிபுரியும் 600 பெண்களில், ஏறக்குறைய இரண்டு ஆண்டுகளாக ஒரே பெண் முஸ்லீம் விமானியாக இருந்தார். இவரது சாதனை இவரது சமூகத்தில் ஊக்கமளிக்கிறது, மற்ற முஸ்லீம் பெண்களை வானோடி பயிற்சியில் சேர ஊக்குவிக்கிறது.

மேற்கோள்கள்

மேலும் படிக்க

வெளி இணைப்புகள் 
  

1989 பிறப்புகள்
வாழும் நபர்கள்
வானூர்தியியல் முன்னோடிகள்
சுசுமிதா முகர்ஜி

சுசுமிதா முகர்ஜி (Sushmita Mukherjee) என்பவர் இந்திய நடிகை மற்றும் எழுத்தாளர் ஆவார். இவர் பல இந்தி திரைப்படங்கள் மற்றும் தொலைக்காட்சி நிகழ்ச்சிகளில் நடித்துள்ளார்.

சுசுமிதா தில்லி பல்கலைக்கழகத்தின் இயேசு மேரிக் கல்லூரியில் பயின்றார். தேசிய நாடகப் பள்ளியின் முன்னாள் மாணவியான இவர் 1983-ல் தேர்ச்சி பெற்றார். சுசுமிதா இயக்குநர் சுதிர் மிசுராவை திருமணம் செய்து கொண்டார். விவாகரத்துக்குப் பிறகு, இவர் நடிகர், தயாரிப்பாளர் மற்றும் குடிமை ஆர்வலர் ராஜா பண்டேலாவை மணந்து இரண்டு குழந்தைகளைப் பெற்றெடுத்தார். இவரது புத்தகம் பான்சிக்-இன்கம்பீளிட்டு லைவ்சு ஆப் கம்ளீட்டு வுமன் ('Baanjh: Incomplete Lives of Complete Women') சனவரி 2021-ல் வெளியான இவரது 11 சிறுகதைகளின் தொகுப்பாகும். தற்போது, சோனி தொலைக்காட்சியில் ஜகன்நாத் அவுர் பூர்வி கி தோஸ்தி அனோகியில் குசும் மிசுரா என்ற கதாபாத்திரத்தில் நடித்து வருகிறார். தற்போது, இவர் ஸ்டார் பாரத் தொடரான மேரி சாஸ் பூத் ஹையில் காஜல் சவுகான் மற்றும் விபவ் ராய்க்கு எதிராக நடிக்கிறார்.

திரைப்படவியல்

திரைப்படங்கள்

மேற்கோள்கள்

வெளி இணைப்புகள் 

இந்திய எழுத்தாளர்கள்
இந்திய தொலைக்காட்சி நடிகைகள்
இந்தித் திரைப்பட நடிகைகள்
வாழும் நபர்கள்
ஈ. கே. சாகினா

ஈ. கே. சாகினா  (hahina E. K..) (ிறப்பு 29 சூன் 1978) என்பவர் இந்தியாவில் கேரளாவைச் சேர்ந்த சமகால சிறுகதை எழுத்தாளர் ஆவார். இவர் மலையாள இலக்கியத்தில் குறிப்பிடத்தக்க எழுத்தாளர்களில் ஒருவர். இவர் கேரளாவில் மலப்புரம் மாவட்டத்தில் உள்ள பெரிந்தல்மன்னாவில் பிறந்தார். இவரது கதைகள் சாதாரண மக்கள் மற்றும் அவர்களுடன் தொடர்புடைய பிரச்சினைகள் பற்றிப் பேசுகின்றன. ஆசிரியரின் எழுத்து முறை மிகவும் கூர்மையானது மற்றும் சக்தி வாய்ந்தது.

மொழிபெயர்ப்பு, நாவல், குழந்தை இலக்கியம், கவிதை போன்றவை இவரது ஆர்வமுள்ள பிற வகைகளாகும்.  இவரது புத்தகம், புதுமழை சூருள்ள சும்பனங்கள் 2015-ல்  விருது பெற்றது.

நூல் பட்டியல்

சிறுகதைகளின் தொகுப்புகள் 

 பாண்டம் பாத்
 அனந்தபத்மன்பானின் மரக்குதிரகள் (மலையாளம்:അനന്തപദ്മന്ഭാന്റെ മരക്കുതിരകൾ)
 புதுமழ சூருள்ள சும்பனங்கள்-(மலையாளம்:പുതുമഴ ചൂരുള്ള ചുംബനങ്ങൾ)
 பிரணயத்தின் தீக்கடினுமப்புரம்
 நீலத்தீவண்டி - (மலையாளம்:നീലത്തീവണ്ടി)
 மலையாளம்:உண்ணி எக்ஸ்பிரஸ் டெல்ஹீன் முத்தச்சி வீட்டிற்கு - குழந்தைகள் இலக்கியம் -நாவல் (மலையாளம்:ഉണ്ണി എക്സ്പ്രസ്സ് ഡെൽഹീന്ന് മുത്തശ്ശി വീട്ടിലേക്ക്)

மொழிபெயர்ப்பு பணிகள் 

 பிரதெசன் (மலையாளம்:പ്രവാചകൻ)

கவிதைகள் 

 தனிநொடி கவிதைகள் (மலையாளம்: ഒറ്റഞൊടി കവിതകൾ)

மேற்கோள்கள்

வெளி இணைப்புகள் 

 
 
 
 
 

கேரள எழுத்தாளர்கள்
மலப்புறம் மாவட்ட நபர்கள்
21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
1978 பிறப்புகள்
கேரளப் பெண் எழுத்தாளர்கள்
சகீன் கான்

சகீன் கான் (Shaheen Khan) என்பவர் சந்தியா என்றும் அழைக்கப்படுகிறார். இவர் தெலுங்கு, தமிழ் மற்றும் கன்னட படங்களில் நடித்த இந்திய நடிகை ஆவார். மூன்று மொழிகளில் மூன்று படங்களில் சந்தியா என்ற வேடத்தில் நடித்தார். இந்த படங்கள் அனைத்தும் ஒரே கதையம்சம் கொண்டவை.

இவர் சங்கர் மகாதேவனின் இசை காணொலித் தொகுப்புகளிலும் தோன்றியுள்ளார். மேலும் பேர் அண்டு லவ்லியில் வடிவழகியாகவும் பணியாற்றியுள்ளார்.

சாகின் சித்தந்த் மொகாபத்ராவுடனான திருமணத்திற்குப் பிறகு திரைப்படத் துறையிலிருந்து விலகினார்.

திரைப்படவியல்

மேற்கோள்கள் 

வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
நந்தினி ஸ்ரீகர்

நந்தினி ஸ்ரீகர் ( Nandini Srikar ) (பிறப்பு 10 ஆகஸ்ட் 1969) ஒரு இந்தியப் பாடகியும், கலைஞரும் ஆவார். பாலிவுட்டின் ஷாங்காய் திரைப்படத்தில்  இடம் பெற்ற ஜோ பேஜி தி துவா, ரா.வன் படத்தின் "பரே நைனா" மற்றும் றெக்க படத்தில் இடம் பெற்ற "கண்ணம்மா" ஆகியவை இவரது பிரபலமான பாடல்களில் அடங்கும்.

ஆரம்ப கால வாழ்க்கை 
இவர் இந்தியாவின் ஐதராபாத்தில் பிறந்து அங்கேயே தனது கல்வியைக் கற்றார். இவரது தாயார், சகுந்தலா செல்லப்பா, ஒரு கர்நாடக இசை பாடகரும், இந்துஸ்தானி சித்தார் கலைஞரும் ஆவார்.  குழந்தையாக இருக்கும்போதே பாரம்பரிய இசையை பயின்றார், மூன்று வயதில் வீணை வாசிக்க கற்றுக்கொண்டார். பின்னர் சித்தார் மற்றும் கித்தார் மற்றும் பரதநாட்டியம் கற்றுக்கொண்டார்.  உசுமானியா பல்கலைக்கழகத்தில் கணிதத்தில் முதுகலைப் பட்டமும், தகவல் அமைப்பு மேலாண்மையில் பட்டமும் பெற்றார்.

தொழில் 
நந்தினி பட்டப்படிப்பு முடிந்து புனேவில் பென்பொருள் துறையில்  துறையில் பணியாற்றினார். முதலில் தொழில்முறை இசைக்கலைஞராகும் எண்ணம் இல்லாமல் இருந்தார்.

1997 ஆம் ஆண்டில், பின்னணிப் பாடகர் ஹரிஹரன் இவரது பாடலைக் கேட்டு, இசையமைப்பாளர்  வித்யாசாகரிடம் உயிரோடு உயிராக திரைப்படத்தில் பாடுவதற்கு பரிந்துரைத்தார்.  இப்படத்தில், கிருஷ்ணகுமார் குன்னத்துடன் சேர்ந்து "ஐ லவ் யூ" என்ற பாடலை பாடினார். அந்த பாடல் வெற்றி பெற்றது. பின்னர் தனது வேலையை விட்டுவிட்டு இசையில் கவனம் செலுத்தினார். ரஞ்சித் பரோட், திரிலோக் குர்து மற்றும் வாலி படாரூ ஆகியோருடன் இணைந்து பணியாற்றினார். விளம்பரத்திற்கான பாடல்களையும் எழுத ஆரம்பித்தார். 2001 இல், மஹ்மூத் கானின் பனா என்ற இசைத் தொகுப்பில் தோன்றினார்.

2008 ஆம் ஆண்டில், துரோணாவின் பாடல்களுக்கான குரல் அமைப்பு மற்றும் இசையமைப்புடன் இசையமைப்பாளர் துருவ் கானேகருடன் இணைந்து பணியாற்றினார். இவரது முதல் தனி இசைத் தொகுப்பான பீட் பால் 2011 இல் வெளியிடப்பட்டது. அதில் இவர் அனைத்து பாடல்களையும் இசையமைத்து, நிரலாக்கம் செய்து, தயாரித்து நடித்திருந்தார்.

2016 ஆம் ஆண்டில், ஒரு பாக்கித்தானின் ஹிஜ்ரத் படத்திலும் பணியாற்றினார். அதில் "சலி ரே சலி" என்ற குத்துப் பாடலைப் பாடினார். பிரபலமான பாக்கித்தானின் நடிகை சனா நவாஸ் அந்த பாடலில் தோன்றினார்.

விருதுகள் 
 "ரா.ஒன்" படத்தில் இடம் பெற்ற பரே நைனா பாடலுக்காக சிறந்த பின்னணிப் பாடகிக்கான விருதை வென்றார்.
 மூன்று பேர் மூன்று காதல் படத்தின் "ஆஹா காதல்" பாடலுக்காக மிர்ச்சி மியூசிக் அவார்ட்ஸ் சவுத் வழங்கிய 2014 ஆம் ஆண்டின் சிறந்த பெண் பாடகிக்கான விருதை வென்றார். 
 குயின் திரைப்படத்தின் "ஹர்ஜையன்" பாடலுக்காக தென்னிந்திய ஒளிப்பதிவாளர்கள் சங்க விருது வழங்கிய 2015 ஆம் ஆண்டின் சிறந்த பெண் பாடகிக்கான விருதை வென்றார்.
 றெக்க திரைப்படத்தில் இடம் பெற்ற "கண்ணம்மா" என்ற பாடலுக்காக நோர்வே தமிழ் விருதை வென்றார்.

சான்றுகள் 

Official website 

தமிழ்த் திரைப்படப் பின்னணிப் பாடகர்கள்
வாழும் நபர்கள்
1969 பிறப்புகள்
பி. வி. நந்தினி ரெட்டி

பி. வி. நந்தினி ரெட்டி ( B. V. Nandini Reddy ) ஓர் இந்தியத் திரைப்பட இயக்குநரும், திரைக்கதை எழுத்தாளரும் ஆவார், இவர் தெலுங்குத் திரைப்படத்துறை மற்றும் தொலைக்காட்சியில் பணியாற்றுகிறார். 2011 ஆம் ஆண்டு தெலுங்குத் திரைப்படமான அலா மொதலைந்தி மூலம் அறிமுகமானார்.

ஆரம்ப கால வாழ்க்கை 
நந்தினி ரெட்டி, ஐதராபாத்தில் பிறந்தவர். இவரது தந்தை பரத். வி. ரெட்டி ஒரு பட்டயக் கணக்கறிஞர் ஆவார். சித்தூர் மாவட்டத்தைச் சேர்ந்த அவர் பெங்களூரில் குடியேறினார். இவரது தாயார் ரூபா ரெட்டி வாரங்கல் மாவட்டத்தைச் சேர்ந்த "பிங்கிள்" குடும்பத்தைச் சேர்ந்தவர். நந்தினிக்கு உத்தம் ரெட்டி என்ற ஒரு தம்பி இருக்கிறார்.

புனித ஆன்ஸ் உயர்நிலைப் பள்ளியில் படித்த இவர்,கோட்டியில் உள்ள  தெலங்காணா மகளிர் பல்கலைக்கழகக் கல்லூரியில் பட்டம் பெற்றார். புது தில்லி, ஜவகர்லால் நேரு பல்கலைக்கழகத்தில் அரசியல் அறிவியலில் முதுகலைப் பட்டமும் பெற்றுள்ளார். தனது பள்ளி மற்றும் கல்லூரி ஆண்டுகளில் நாடகங்கள், சொற்பொழிவு மற்றும் துடுப்பாட்டத்தில் தீவிரமாக இருந்தார். தெலுங்கு உண்மை தொலைக்காட்சி நிகழ்ச்சியான அதர்ஸ் நிகழ்ச்சியில் நடுவர்களில் இவரும் ஒருவர்.

தொழில் 
ரெட்டி ஒரு பரஸ்பர நண்பர் மூலம் கங்கராஜு குன்னத்திற்கு அறிமுகமானார். மேலும் 1995 இல் அவரது லிட்டில் சோல்ஜர்ஸ் என்ற குழந்தைகளுக்கான திரைப்படத்தில் உதவி இயக்குநராக பணியாற்றினார்.  அந்த படம் வெளியான பிறகு, ஒளிப்பதிவாளர் ரசூல் எல்லோர் கிருஷ்ண வம்சிக்கு அறிமுகப்படுத்தினார். நடிகை ரம்யா கிருஷ்ணன் வம்சியிடம் இவரை "சந்திரலேகா" படத்தில் இடம் பெற வற்புறுத்தினார். தற்போது "அந்தபுரம் " படத்தின் இந்தி ஆக்கமான "சக்தி" என்ற படத்தின் படப்பிடிப்பு உட்பட வம்சியின் குழுவில் இவர் ஒரு அங்கமாக இருந்தார்.

டக்குபதி சுரேஷ் பாபுவிடம் இணைந்து சுரேஷ் புரொடக்ஷன்ஸ் நிறுவனத்தில் பணியாற்றியிருக்கிறார்.

சமந்தா ருத் பிரபு நடிப்பில் 2019 இல் வெளியான ஓ! பேபி  படத்தில் இணைந்து பணியாற்றியுள்ளனர்.

சான்றுகள்

வெளி இணைப்புகள் 
 

தெலுங்குத் திரைப்பட இயக்குநர்கள்
வாழும் நபர்கள்
இந்தியப் பெண் திரைப்பட இயக்குநர்கள்
சவுரியா சவுகான்

சவுரியா சவுகான் (பிறப்பு ஆகஸ்ட் 7) இந்தியாவின் தெலுங்கானாவைச் சேர்ந்த விளம்பர நடிகையும், தொலைக்காட்சி தொகுப்பாளரும், திரைப்பட நடிகையுமாவார். 2006 ஆம் ஆண்டில் கிங்ஃபிஷர் நிறுவனத்தால் வெளியிடப்பட்ட நாட்காட்டியில் இடம்பெற்று பிரபலமடைந்த இவர், க்ரிஷ் 3 திரைப்படத்தில் நடிகர் ஹிருத்திக் ரோஷனின் கதாபாத்திரத்திற்கு எதிர் கதாபாத்திரமாக நடித்துள்ளார்.

ஆரம்ப கால வாழ்க்கை 
சவுரியா சவுகான் ஒருங்கிணைந்த ஆந்திர மாநிலத்தின் ஹைதராபாத்தில் ராஜஸ்தானைச் சேர்ந்த ராஜபுத்திரக் குடும்பத்தில் பிறந்தவர். பள்ளி நாட்களிலேயே சிறந்த உடற்பயிற்சி வல்லுநராக இருந்த சவுரியா, உடற்பயிற்சியை மட்டுமல்லாமல் பாடல், நடனம், விளையாட்டு போன்ற பாடநெறிக்கு அப்பாற்பட்ட நடவடிக்கைகளில் தனது திறமையை வெளிப்படுத்தி மற்றும் உடற்பயிற்சி விளையாட்டுகளில் தனது பள்ளியின் பிரதிநிதியாக பல்வேறு போட்டிகளில் கலந்துகொண்டுள்ளார்.

வாழ்க்கைப்பாதை 
தொழில்முறை புகைப்படக்கலைஞரான அதுல் கஸ்பேகர் சவுரியாவின் திறமையையும், அழகையும் கண்டு, 2006 ஆம் ஆண்டில் கிங்ஃபிஷர் நிறுவனத்தால் வெளியிடப்பட்ட நீச்சலுடை நாட்காட்டியில் அமைந்துள்ள இவரது புகைப்படங்களை எடுத்துள்ளார்.

திரைப்பட வாழ்க்கை 
இந்தி மொழி திரைப்படமான கியோன் கி-யில் சிறிய கதாபாத்திரத்தில் நடிக்க ஆரம்பித்துள்ள இவர், மும்பை சல்சா திரைப்படத்தில் முக்கிய வேடத்தில் நடித்துள்ளார். ஹார்ன் ஓகே ப்ளீஸ் என்ற படத்திலும் நடித்துள்ளார். சரி யா தவறு என்ற படத்தில் நடிக்க ஒப்பந்தம் செய்திருந்தாலும், பாத்திர வடிவமைப்பு பிடிக்காத காரணத்தினால் அத்திரைப்படத்திலிருந்து வெளியேறியுள்ளார். ராகேஷ் ரோஷன் தயாரித்த கிரிஷ் 3 திரைப்படத்தில் முக்கிய எதிரி கதாபாத்திரத்தில் நடித்துள்ளார்.

தனிப்பட்ட வாழ்க்கை 
சவுரியா, ரிஷி சவுஹானை மணந்துள்ளார்.

திரைப்படவியல் 

 கியோன் கி (சிறப்புதோற்றம்)
 மும்பை சல்சா
 ஹார்ன் ஓகே ப்ளீஸ்
 சத்தா அடா
 க்ரிஷ் 3

மேற்கோள்கள் 

இந்தித் திரைப்பட நடிகைகள்
வாழும் நபர்கள்
இந்தியத் தொலைக்காட்சி தொகுப்பாளர்கள்
சோகராபென் சாவ்தா

சோகராபென் அக்பர்பாய் சாவ்தா ,இந்தியாவின் குஜராத் மாநிலத்தில் 1923 முதல் 1997 ஆண்டு வரை வாழ்ந்த, காந்திய சமூக சீர்திருத்தவாதியும், மருத்துவச்சியும் சமூக சேவகரும், அரசியல்வாதியுமாவார். இவர், பனசுகந்தா தொகுதியிலிருந்து மூன்றாவது மக்களவை உறுப்பினராக தேர்ந்தெடுக்கப்பட்டுள்ளார்.

ஆரம்ப கால வாழ்க்கை 
சோகராபென் 2 செப்டம்பர் 1923 அன்று குஜராத்தின் சபர்கந்தா மாவட்டத்திலுள்ள பிரந்திஜ் நகரில் ஜமியத்கான் உம்மர்கான் பதான் மற்றும் பிரந்திஜி ஆகியோருக்கு மகளாகப் பிறந்தவர். பள்ளிப்படிப்பின் பின்பாக தனது செவிலியர் பயிற்சி படிப்பை வர்தாவில் சோகராபென் படித்துள்ளார்.

சமூக வாழ்க்கை 
செவிலியர் பயிற்சியை முடித்த சோகராபென், குஜராத் வித்யாபீடத்தில் செவிலியராகப் பணியாற்றத் தொடங்கி, பின்னர் மகாத்மா காந்தியின் சபர்மதி ஆசிரமத்திற்கு பணியாளராக சென்றுள்ளார். காந்தியின் ஆலோசனையின் பேரில், அவரும் அவரது கணவரும் தாழ்த்தப்பட்டவர்களின் சமூக மற்றும் ஆரோக்கிய நிலையை மேம்படுத்தும் நோக்கத்துடன் சனாலி கிராமத்திற்குச் சென்று, அங்கேயே ஒரு ஆசிரமம் அமைத்து குழந்தைகளுக்கு கல்விசாலை வழியாக கற்பித்து வந்துள்ளனர். பனஸ்கந்தா மாவட்டத்தில் காங்கிரஸ் கமிட்டியின் தலைவராகவும், அம்மாவட்டத்தின் சமூக நலத் திட்டத்தின் தலைவராகவும் சோகராபென் பணியாற்றியுள்ளார்.

3வது மக்களவைக்கான 1962 இந்தியப் பொதுத் தேர்தலின் போது, சோகராபென் இந்திய தேசிய காங்கிரஸின் சார்பில்பனஸ்கந்தாவில் போட்டியிட்டு 1,15,931 வாக்குகளைப் பெற்று வெற்றி பெற்றுள்ளார், ஆனால் இரண்டாவது இடத்தை பிடித்த சுதந்திராக் கட்சியின் வேட்பாளர் வெறும்  60,975 வாக்குகளைளையேப் பெற்றிருந்தார். . அவரும் மைமூனா சுல்தானும் 3 வது மக்களவையில் இடம்பெற்றிருந்த இரு முஸ்லிம் பெண்கள் ஆவார்கள்.

தனிப்பட்ட வாழ்க்கை 
சோகராபென், 1946 ஆம் ஆண்டில், சக காந்தியவாதியான அக்பர்பாய் தலுமியான் சாவ்தாவை  குஜராத் வித்யாபீடத்தில் வைத்து திருமணம் செய்துள்ளார்.

1997 ஆம் ஆண்டில் சோகராபென் மரணித்தார். அடுத்த  ஆண்டிலேயே, அவரது கணவர் அக்பர்பாயும்  மரணித்துள்ளார்,

மேற்கோள்கள் 

இந்திய சமுதாய மறுமலர்ச்சியாளர்கள்
காந்தியவாதிகள்
3வது மக்களவை உறுப்பினர்கள்
1997 இறப்புகள்
1923 பிறப்புகள்